Bħall- iblah mort waħdi sat- Tube ( bar ġo Lussemburgu ) biex insegwi l- logħba taċ- Ċeki mal- Gana . Warajja fit- triq ħallejt il- ħornijiet u l- għajjat tal- partitarji Portugiżi ( fil- Lussemburgu hemm minoranza kbira Portugiża ) . Mort sat- Tube fuq pellegrinaġġ stramb , għax kont pellegrin li ma kienx ċert jekk kien dieħel fil- knisja xierqa , jew anke jekk kien għadu jemmen f' xi alla . Partitarju jfittex tim , dak li kont . U wara minuta logħob kont naf li t- tim ma kienx se jkun ir- Repubblika Ċeka . Kienu l- Gana li gennewni , u gagħluni nibqa' fuq tarf is- siġġu nsegwi l- azzjonijiet ta' kontr ' attakk tagħhom , u l- ħeffa li biha qasmu d- difiża Ċeka f' erbgħin biċċa . U sa l- aħħar tal- logħba kont naf li l- ebda Rosicky ma kien se jgaghlni nħossni bħal dak il- ġuvni Ċek bilqiegħda mhux 'il bogħod minni mal- bar , rasu 'l isfel , mingħajr kliem , għajnejgħ jifgaw id- dmugħ wara d- disfatta tat- tim nazzjonali tiegħu . Il- Gana għoġbuni mhux għax il- Gana xi pajjiż li nħobb jew għax rebħu , iżda għax huwa tim Affrikan li wera grinta u maestrija tal- logħba - minkejja n- nuqqas ta' esperjenza li wrew fil- grawnd - u bħall- Cote d ' Ivoire qabilhom , intfajt b' ruħi u b' gismi warajhom . Hija xewqa tiegħi - u naħseb mhux tiegħi biss - li nara tim Affrikan imur tajjeb f' dan il- werld kapp . U ħesrem għaraft għalfejn ir- rebħa tat- Taljani mal- Gana ma kinitx ħallietli togħma ħelwa . Ghax iddejjaqt nara lill- Gana jitilfu . U għalhekk , wara l- logħba ġrejt mit- Tube san- naħa l- oħra tal- belt ta' Lussemburgu biex ningħaqad ma' l- Imżebbel għall- aħħar logħba tal- ġurnata - l- Italja kontra l- Istati Uniti . Kont kurjuż nara jekk kont se nibqa' biered u diżentużjażmat mat- Taljani . Xejn minn dan . Għaraft għal darb ' oħra l- ecitament , id- dizappunt tal- partitarju , anke jekk wara li McBride qalha d- daqqa li qalha , ridtu jiskurja . . . ostja qisni mara , partitarja mqanqla minn aspetti tal- logħba li m' għandhomx x' jaqsmu mal- qofol tal- ħaġa . . . . sentimentaliżmu żejjed - u fl- aħħar kwarta b' ferħ kbir ħassejt qalbi tibda tħabbat qisha mhix hi , tippalpita bħal tadama għat- tmellis tas- sikkina . . . iva ħi , wasalt fl- aħħar . . . fl- aħħar il- werld kapp beda għalija . . . Bloggata ta' Erezija - Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .